A világ legrosszabb repterei - Élet-Érzés Blog
Hatalmas sorok, őrületes árak, hosszú és unalmas várakozás – ez a repterek világának az a része, amit a legszívesebben elfelejtene az ember. Persze nagyon nem mindegy, milyen körülmények várnak minket – nézzük is, mely reptereket kerüljük el, ha tehetjük!
Tömeg és udvariatlan alkalmazottak - ez a manilai reptér
Kezdjük a tizediktől visszafelé haladva, csak felsorolásszerűen, hogy tudjuk mihez tartani magunkat. Szóval a tizedik helyen Los Angeles található, előtte a római Fiumicino, az előtt Bombay, a frankfurti Hahn, azt megelőzve az indiai Chennai, a párizsi Beauvais, aztán Iszlamabad
A harmadik helyen az indiai Kalkutta reptere található, némi meglepetésre viszont a második helyezett minden előzetes várakozás (és előítélet) ellenére Európában található. Igaz, nem valamelyik nagy nemzetközi repülőtérről van szó, hanem az olaszországi Bergamóban található központról.
A Guide to Sleeping at Airports honlap által végzett felmérésben megnyilatkozók Bergamo esetében nem is a technikai körülményeket kifogásolták, hanem azt, hogy az utasok „úgy lófrálnak póló vagy cipő nélkül, mintha csak otthon lennének és mindenki fütyül rá".
Másodszor első a manilai reptér
A győztes viszont a Fülöp-szigeteken fővárosa, Manila lett, immár második egymást követő alkalommal, úgyhogy aligha lehet véletlenről szó. A manilai reptér 1-es terminálja az utasok véleménye szerint elsősorban rozzantsága, és az „bunkó" és durva munkaerő (különös tekintettel a taxisofőrökre) miatt végzett az élen, no meg azért, mert túl sokat kell várni.
Nem meglepő módon a reptér vezetése nem ért egyet a minősítésekkel, mondván, az utóbbi években sokat fejlődtek. „Ezek régi dolgok" – fogalmazott a reptér vezetője az AFP francia hírügynökségnek.
Dante Basanta szerint a felmerült problémák már a kormány előtt vannak, ugyanakkor a legnagyobb gondjuk az, hogy a 6,5 millió éves utasszámra tervezett reptéren tavaly például 8,1 millió ember fordult meg, azaz erősen túlterheltek.
A manilai 1-es Terminál 32 éve épült és a legidősebb a négy fővárosi reptér közül. A kormány 2,5 milliárd pesós (12, 6 milliárd forintos) programot indított a helyzet normalizálása érdekében.
A pozitív végkicsengés érdekében azért soroljuk fel a legjobb reptereket is, amelyek a következők Changi (Szingapúr), Incheon (Szöul), Schiphol (Amszterdam), a hongkongi reptér és a Vantaa (Helsinki). Róluk részletesebben a jövő héten írunk majd.